T: 


Is Hadees se Fatiha bhi sabit hai: 


Hazrate Anas ki riwayat hai Bukhari ke andar, isme fatiha ka sabut bhi hai, Hazrat 
anas kehte hain ke mai chota tha, meri walida Umme Sulaim ne ek martaba aisa kiya 
ke roti ko baarik pees liya jisko hum malida kehte hain asli ghee usme milaya, usme 
khuch gur daal diya, ab wo halwe jaisa ban gaya aur ek lakri ke pyale me daal diya 
aur kaha ke beta jao ye meri taraf se Rasulallah ko de dena. Huzur ke paas 
pahonche, Sarkar masjid e nabwi 70 se zyada Sahaba ke saath tashreef farma hain, 
ab anas sochne lage ke walida ne to Huzur ke liye bheja hai ab yahan to itne Sahaba 


baithe hain. 


Huzur ki adat hai ke sabh ko dekar khate hain akeyle nahi khate hain, Anas agey 
gaye, Huzur meri walida ne diya hai, Huzur ne pyala rakhwaya, phir Huzur 5 ne 
apne haatho ko uthaya, yehi fatiha hai, aur Allah ke kalaam se jitna chaha jahan se 
chaha utni tilawat farmayi, phir apne haatho ko phera, phir anas se kaha ke har 
sahabi ke saamne rakhta ja, ek sahabi ke samne pyala rakha ab wo Sharma rahe hain 
ke dusro ko bhi milna chahiye, unhone ek niwala liya, Huzur ne kaha khao paith 
bhar kar khao, aur khao, Huzur ke kehne ab wo khaye ja rahe hain, phir bole ya 
Rasullallah paith bhar gaya ab aur gunjais nahi hai 


Is tarah har ek Sahaba ne paith bhar kar khaya, is tarah pyala Huzur ki bargah me 
aya, akhir me Huzur ne usme se tanawul kiya aur farmaya anas, dekho ye bach gaya 
hai, jao apni maa ko ye meri taraf se de dena. Anas kehte hain, ke kasam wahdahu 
lashareek ki, jisme kabze kudrat me meri jaan hai aur jisne Huzur ko haq ke saath 
bheja, mai hairaan ho gaya, jab laya tha tab zyada tha ya ab le jaa raha hun tab zyada 
ho gaya hai 


Nabi zindagi me ek baar amal kare wo bhi sunnat hai, daleel, Sunan Dawood ki 
Hadees hai, puri zindagi me Huzur ne sirf ek baar azaan di, wahabi tum 5 wakht 
kyun dete ho, puri zindagi me nabi ne sirf ek baar haj kiya, tum beghairat har saal 


kyun haj ko jaate ho 


3. Ghaus Paak ki gyanrvi ka khana khana shirk mana jata hai, ye kahan tak sahi hai 


(a) Hadees: Saad bin Maaz ne esal e sawab ke liye kuan khudwaya - w/e 
(b) Hadees: Umme Sulaim aur malida - w/e 


(c) Janwar ko wali ke taraf mansub karne se janwar haraam nahi hota, janwar ko 
Allah ka naam lekar hi zabah kiya jata hai aur khana pakane ke baad kehta hai ke 
maola ye khana jo khuch khilaya jayega taqseem kiya jayega in sabh ka sawab 
fala buzurg ko pahoncha 


Hadees: Hazrate Ayesha t ida à 49 farmati hain ke nabi ne ek janwar zabah kiya, 
aur phir uske baad farmaya ke ek aur dumba laya jaye, us dusre dumbe ko bhi zabah 
kiya, aur farmaye, ke parwar digar, jo pehla dumba jo maine zabah kiya thaw o meri 
taraf se hai, aur dusra dumba jo maine zabah kiya ye meri us ummat ke taraf se hai 
jo qayamat qurbani karne ke layek nahi hai (Imam Muslim), yahan janwar me 


Rasulallah £ ne puri ummat ko mansub kiya ke nahi kiya 


Mazar par chadar charana jayez hai 
Bilkul jayez hai, daleel Musnade Ahmed ki Hadees hai, HazratAyesha WA (dai dili 02) 


kehti hain ke Huzur ki khidmat me wisaal ke baad, ek habshi aurat ayi, puchi ke 
Mohammad £ kahan hain, maine kaha, ke ai londi, afsos tu us wakht ayi hai, ke jab 
Rasulallah £ parda farma chuke hain, wo rone lagi boli ke Huzur ki kabr mujhe 
dikha do, ap farmati hain ke mai usko hujre me le ayi, Rasul ki kabr ko dekh rone 
lagi aur mujhse kaha ke, meri maa, meri khatir ap Rasulallah 5 ki kabr se chadar ko 
hata dijiye, ap farmati hain maine wo surkh rang ki chadar ko hata diya to wo 
Rasulallah # ki kabr ki mitti se lipat kar roney lagi, bahot roti rahi, mai wahan se hat 
gayi, thori dair ke baad uske rone ki awaaz band ho gayi, mai dubara us hujre me 
gayi to wo khamosh Rasulallah # ki kabr par pari hui thi, maine jab usko hilaya to 
dekha ke uski rooh uske jism se parwaaz kar chuki thi. Wali ki kabr par chadar daali 


hi isliye jaati hai ke wali aur ghair e wali me fark wazey ho jaye 


